google/wiki40b huggingface dataset:
Σφαγή στο Χερμπάρι (2018)

Στις 1 Νοεμβρίου 2018, ύποπτοι μαχητές του ΕΑΜΑ έσφαξαν 5 Βεγγαλέζους Ινδουιστές στις όχθες του Βραχμαπούτρα κοντά στο χωριό Χερμπάρι της επαρχίας Τινσούκια του Ασσάμ. Ο επικεφαλής Υπουργός Σαρμπανάντα Σονοουάλ καταδίκασε τις δολοφονίες. Ο Μαμάτα Μπανερτζί, Επικεφαλής Υπουργός της Δυτικής Βεγγάλης, επίσης καταδίκασε τις δολοφονίες. Ο βουλευτής Σουσμίτα Ντεβ από το Σιλτσάρ επίσης καταδίκασε τις δολοφονίες.

Φόντο

Στις 13 Οκτωβρίου, μέλη του ΕΑΜΑ πυροδότησαν μια βόμβα χαμηλής έντασης στο Γκουουαχάτι για να προειδοποιήσει τις Βεγγαλικές Ινδουιστικές οργανώσεις που διαμαρτύρονταν. Ισχυρίστηκαν ότι οι Βεγγαλικές Ινδουιστικές οργανώσεις εργάζονταν κατά των συμφερόντων των αυτοχθόνων Ασσαμέζων και συνωμοτούσαν εναντίον του Ασσάμ.

Δολοφονίες

Το βράδυ της 1ης Νοεμβρίου 2018, έξι ή επτά Βεγγαλέζοι Ινδουιστές νέοι χαλάρωναν σε ένα κατάστημα και έπαιζαν λούντο στο Χερμπάρι. Περίπου στις 20:30 ώρα Ινδίας πέντε ή έξι αγνώστου ταυτότητας ένοπλοι έφτασαν στο σημείο και προς τους νέους. Μεταφέρθηκαν στις όχθες του ποταμού Βραχμαπούτρα, περίπου έξι χιλιόμετρα από τη γέφυρα Ντόλα-Σαντίγια. Οι δράστες ανάγκασαν τους νέους να καθίσουν σε μια γραμμή. Γύρω στις 20:55 ώρα Ινδίας οι ένοπλοι άνοιξαν πυρ εναντίων των νέων. Πέντε από τους επτά πέθαναν επί τόπου. Οι δύο βαριά τραυματισμένοι επιζώντες μεταφέρθηκαν εσπευσμένα στο νοσοκομείο.
Γιώργος Παμπορίδης

Πολιτική δράση

• Το 1982 και σε ηλικία 13 ετών ο Δρ Γιώργος Παμπορίδης στρατολογήθηκε από την Γεωργία Παύλου στη ΝΕΔΗΣΥ, εκπροσωπώντας την Αγγλική Σχολή στο Μαθητικό Λευκωσίας.
• Το 1985 εκλέχτηκε Πρόεδρος του Μαθητικού και επανεκλέχτηκε Πρόεδρος και το 1986, οπόταν και επέκτεινε τις Μαθητικές Οργανώσεις της ΝΕΔΗΣΥ σε Παγκύπρια βάση ενώ μετονόμασε τα Μαθητικά σε ΜΑΚΙ. Τότε γνώρισε και τον Γιαννάκη Κασουλίδη ο οποίος μόλις είχε επιστρέψει στην Κύπρο σαν Γιατρός.
• Το 1988 τελείωσε τη θητεία του ως Ανθυπολοχαγός στην Εθνική Φρουρά και εγγράφηκε στην Νομική Σχολή Αθηνών απ'όπου αποφοίτησε το 1992.
• Το 1993 ενώ παρακολουθούσε μεταπτυχιακό στο Ναυτικό Δίκαιο στο Πανεπιστήμιο του Southampton, ο Γιαννάκης Κασουλίδης του "ανέθεσε" την ενοποίηση του Φοιτητικού Κινήματος της Μ. Βρετανίας το οποία παρέμενε διχασμένο μετά το σχίσμα του 1974 σε ΕΦΕΚΑ και ΣΥΚΦΑ. Ο Παμπορίδης με άλλους Κύπριους φοιτητές ίδρυσαν τελικά την ΕΦΕΚ Ηνωμένου Βασιλείου και εκλέχθηκε πρώτος Πρόεδρος της, παραδίδοντας την επόμενη χρονιά την Προεδρία στον Νικόλα Παπαδόπουλο.
• Το 1994-1995 παρακολούθησε το μεταπτυχιακό πρόγραμμα Διεθνών Σχέσεων του London School of Economics.
• Μετά την αποφοίτησή του το 1996, επέστρεψε στην Κύπρο και ολοκλήρωσε την άσκησή του στο Γραφείο Τάσσος Παπαδόπουλος & Σία και εγγράφηκε ως Δικηγόρος στην Κυπριακή Δημοκρατία.
• Τον επόμενο χρόνο επέστρεψε στο Λονδίνο όπου εργάστηκε στο Δικηγορικό Οίκο Holman, Fenwick & Willan στο City ενώ παράλληλα συνέγραφε το Διδακτορικό του για την απόκτηση του τίτλου του Solicitor.
• Το 1998 αναγορεύτηκε σε Διδάκτορα Διεθνούς και Ναυτικού Δικαίου της Νομικής Σχολής του Southampton.
• Την ίδια περίοδο ήταν Visiting Fellow στο Lauterpacht Centre of International Law στο Πανεπιστήμιο του Cambridge όπου ασχολήθηκε με το Δικαίωμα Αυτοδιάθεσης στο Κυπριακό.
• Το 1999 ο οίκος Kluwer εξέδωσε το Βιβλίο του International Shipping Law.
• Την ίδια χρονιά επέστρεψε στην Κύπρο όπου άρχισε να εργάζεται σαν Συνέταιρος στο Γραφείο Λ. Παπαφιλίππου & Σία.
• Το 2003 ίδρυσε το γραφείο Pamboridis LLC με έδρα την Λευκωσία και με γραφεία στην Αθήνα.
• Το 2005 παντρεύτηκε με την Γαλάτεια Χαβουζάρη και έκαναν μαζί 3 αγόρια, τον Πάνο, τον Σέργιο και τον Στέφανο.
• Το 2007 ο Γιαννάκης Κασουλίδης του ζήτησε να αναλάβει με ακόμα λίγα εκλεκτά άτομα την προεκλογική του Καμπάνια για τις Προεδρικές Εκλογές του 2008 και επέστρεψε έτσι στην πολιτική ζωή μετά από πολλά χρόνια απουσίας.
• Το 2012 εξέδωσε το δεύτερο του βιβλίο με θέμα τους Υδρογονάνθρακες της Κυπριακής Δημοκρατίας (Εκδόσεις imh).
• Από το 2012 μέχρι το 2015 κι ενώ συνέχιζε να διευθύνει τον νομικό οίκο Pamboridis LLC, δίδασκε στο Πανεπιστήμιο Κύπρου Διεθνές Ναυτικό Δίκαιο και Δίκαιο της Ενέργειας.
• Τον Ιούλιο του 2015 ο Πρόεδρος της Κυπριακής Δημοκρατίας κύριος Νίκος Αναστασιάδης του ανέθεσε το Υπουργείο Υγείας.
• Στις 16 Ιουνίου 2017 καταφέρνει να περάσουν ομόφωνα από την Βουλή τα Μεταρρυθμιστικά Νομοσχέδια του ΓεΣΥ, της Αυτονόμησης των Δημοσίων Νοσηλευτηρίων και τα Εργασιακά των Αυτονομημένων Νοσηλευτηρίων.
Τόμισλαβ Τσόσκοβιτς

Καριέρα

Ο Τόμισλαβ Τσόσκοβιτς υπέγραψε το πρώτο του επαγγελματικό συμβόλαιο με την Μλάντοστ, ομάδα της σημερινής Κροατίας. Το 2000 ταξίδεψε στην Ιταλία για λογαριασμό της Παλέρμο, στην οποία παρέμεινε για ένα χρόνο.
Την περίοδο 2001-02 αγωνίστηκε στην Τίρολ Ίνσμπουργκ της Αυστρίας, ενώ την τριετία 2002-05 αγωνίστηκε στο πρωτάθλημα της Γαλλίας, αρχικά με τη φανέλα της Ρεν (2002-04) κι έπειτα με αυτή της Λιλ (2004-05). Το 2005 μετεγγράφη στον Ολυμπιακό Πειραιώς, στον οποίο παρέμεινε για μία σεζόν, χωρίς ωστόσο να καταφέρει να κατακτήσει κάποιο τίτλο.
Το 2006 μεταπήδησε στη Ρωσία για λογαριασμό της Λοκομοτίβ Νοβοσίμπιρσκ, στην οποία παρέμεινε για μία σεζόν.
Το 2007 ταξίδεψε στην Τουρκία για λογαριασμό της Φενέρμπαχτσέ, στην οποία παρέμεινε για πέντε χρόνια έχοντας καταφέρει να κατακτήσει αρκετούς εγχώριους τίτλους. Από το 2012 αγωνίζεται με τα χρώματα της επίσης τουρκικής Γαλατάσαράι.

Διεθνείς συμμετοχές

Ο Τσόσκοβιτς ήταν διεθνής με την εθνική ομάδα πετοσφαίρισης της Κροατίας για πέντε χρόνια (2005-10) έχοντας πραγματοποιήσει αρκετές συμμετοχές. Το 2010 απέκτησε και την τουρκική υπηκοότητα, γεγονός που του επέτρεψε να αγωνιστεί και με την εθνική ομάδα πετοσφαίρισης της Τουρκίας.
Γεώργιος Λ. Μελάς

Βιογραφικά στοιχεία

Γεννήθηκε στα Ιωάννινα και ήταν γιος του Λέοντα Μελά, εμπόρου και μέλους της εύπορης οικογένειας Μελά της Ηπείρου. Ασχολήθηκε με το εμπόριο και ανέλαβε το κατάστημα του οικογενειακού εμπορικού οίκου στην Κωνσταντινούπολη, επεκτείνοντας παράλληλα τις δραστηριότητές του, ύστερα και από τον γάμου του με την κόρη του μεγαλεμπόρου Μιχαήλ Βασιλείου. Μυήθηκε στη Φιλική Εταιρεία και με την έναρξη της επανάστασης υπέστη διώξεις, με αποτέλεσμα να διαφύγει αρχικά στην Οδησσό και εν συνεχεία στην Ιταλία, την Ύδρα, την Σύρο και την Αθήνα. Το 1833 επέστρεψε στην Κωνσταντινούπολη επανιδρύοντας τον εμπορικό του οίκο. 
Είχε διατελέσει πρόεδρος του εμπορικού δικαστηρίου της Ερμούπολης (1833).
Απεβίωσε στην Κωνσταντινούπολη. Ήταν νυμφευμένος με την Σμαράγδα Βασιλείου και είχαν αποκτήσει, μεταξύ άλλων, τον Λέοντα, τον Μιχαήλ, τον Βασίλειο  την Ευφροσύνη, σύζυγο Ανδρέα Βαλλιάνου και την Σμαράγδα (μετέπειτα Βικέλα), μητέρα του λογοτέχνη Δημήτριου Βικέλα.
Ντράμεν

Γεωγραφία

Το Ντράμεν είναι μία από τις μεγαλύτερες πόλεις στη Νορβηγία και βρίσκεται περίπου 40 χιλιόμετρα από την πρωτεύουσα της Νορβηγίας, Όσλο. Το κέντρο της πόλης βρίσκεται στο τέλος της κοιλάδας, και στις δύο πλευρές του ποταμού Drammenselva, και όπου ο ποταμός συναντά τη Drammensfjord. Το Ντράμεν είναι επίσης το κύριο λιμάνι για επιβίβαση και αποβίβαση αυτοκίνητων και την εισαγωγή φρούτων στη Νορβηγία.
Φερνάντο Μπελούτσι

Καριέρα

Ο Μπελούτσι ξεκίνησε την ποδοσφαιρική του καριέρα στις ακαδημίες της Club Atlético Newell's Old Boys δείχνοντας από πολύ νωρίς τις δυνατότητές του και την άψογη τεχνική του κατάρτιση, με αποτέλεσμα στα 19 του χρόνια να προωθηθεί στην πρώτη ομάδα. Στη Club Atlético Newell's Old Boys παρέμεινε μέχρι το 2005 (90 εμφανίσεις και 25 γκολ), χρονιά την οποία πήρε μεταγραφή στην Club Atlético River Plate, στην οποία για δύο χρόνια αποτελούσε μέλος της βασικής ενδεκάδας της ομάδας, καθώς και αρχηγός της.
Οι εξαιρετικές του εμφανίσεις στο Πρωτάθλημα της Αργεντινής προκάλεσε το ενδιαφέρον μεγάλων ομάδων κυρίως της Ευρώπης. Ο Ολυμπιακός έκανε την έκπληξη και κατάφερε να τον κάνει δικό του τον Ιανουάριο του 2008 μετά από πρόταση ύψους 7.500.000 ευρώ για το 50% των δικαιωμάτων του. Στον Ολυμπιακό έδειξε τη μεγάλη του κλάση από το ντεμπούτο του, με αντίπαλο τον Άρη σε αγώνα του Ελληνικού Πρωταθλήματος.
Με τον Ολυμπιακό αγωνίστηκε μέχρι το καλοκαίρι του 2009, έχοντας αγωνιστεί σε Πρωτάθλημα Ελλάδος, Κύπελλο Ελλάδος, Europa League αλλά και Champions League, πραγματοποιώντας κατά διαστήματα πολύ καλές εμφανίσεις (52 εμφανίσεις, 9 γκολ, 7 ασίστ) προκαλώντας το ενδιαφέρον αρκετών ομάδων, με εντονότερο αυτό της Πορτογαλικής FC Porto, η οποία και τον απέκτησε μετά από πρόταση ύψους 5.000.000 ευρώ. Η FC Porto έβαλε στο συμβόλαιό του ρήτρα ύψους 30.000.000 ευρώ.
Στην Πόρτο αγωνίστηκε μέχρι το 2012 έχοντας πραγματοποιήσει 112 εμφανίσεις, πετυχαίνοντας 9 γκολ και μοιράζοντας 29 ασίστ.  Στην μεταγραφική περίοδο του Ιανουαρίου εν έτει 2012, ο Μπελούτσι δόθηκε δανεικός στην ιταλική Genoa CFC, στην οποία παρέμεινε για ένα εξάμηνο, δίχως ωστόσο να καταφέρει να διακριθεί (14 εμφανίσεις, 1 γκολ).
Στις 24 Αυγούστου του 2012, η Πόρτο δέχθηκε πρόταση ύψους 2.500.000 ευρώ από την τουρκική Bursaspor, την οποία και αποδέχθηκε. Στην ομάδα τηγς Τουρκίας έχει πραγματοποιήσει μέχρι στιγμής 33 εμφανίσεις και έχει πετύχει και 6 γκολ.  
Από τον Ιανουάριο του 2016 αποτελεί μέλος της ένδοξης Σαν Λορέντσο του Αλμάγρο.

Διεθνείς συμμετοχές

Ο Φερνάντο Μπελούτσι είναι 5 φορές διεθνής με την Εθνική Αργεντινής.
Χουσίτες

Οι Χουσίτες ή Ουσσίτες ήταν οι οπαδοί του Χριστιανικού κινήματος που ακολουθούσε τις διδασκαλίες του Τσέχου μεταρρυθμιστή Γιαν Χους, (1369-1415), ο οποίος ήταν ένας από τους πρόδρομους της Μεταρρύθμισης. Οι Χουσίτες αγωνίστηκαν για κοινωνικά ζητήματα και ενίσχυσαν την Τσεχική εθνική συνείδηση. Η Καθολική εκκλησία θεώρησε πως η διδασκαλία των Χουσιτών αμφισβητούσε την κυριαρχία του Πάπα και εξαπέλυσε διωγμό εναντίον τους.
Στις 6 Ιουλίου 1414 στη Σύνοδο της Κωνσταντίας ο Γιαν Χους καταδικάστηκε με συνοπτικές διαδικασίες και υπέστη μαρτυρικό θάνατο στην πυρά. Οι Χουσίτες συγκρούστηκαν με τον Πάπα, γιατί δεν τελούσαν την λειτουργία στα Λατινικά, αλλά στα Τσέχικα, κήρυτταν ευρέως και ήταν διαδεδομένη μεταξύ τους η χρήση της Αγίας Γραφής σε καθομιλουμένη γλώσσα, και υποστήριζαν πως η χορήγηση της Θείας Μετάληψης πρέπει να συνίσταται σε "άρτο και οίνο". Από το 1420 μέχρι το 1434 οι Χουσίτες ενεπλάκησαν σε μια σειρά πολέμων, οι οποίοι είχαν πολιτικά και θρησκευτικά αίτια. 
Μεταξύ των σημερινών Χριστιανών η Χουσιτική παράδοση εκπροσωπείται από τους Μοραβούς και τις διάφορες Χουσιτικές εκκλησίες.
Έβενος

Είδη

Τα δένδρα που παράγουν τον έβενο περιλαμβάνουν τα είδη: Diospyros ebenum («έβενος της Κεϋλάνης»), ιθαγενές της νότιας Ινδίας και της Σρι Λάνκα, Diospyros crassiflora (έβενος Gaboon), ιθαγενές της δυτικής Αφρικής, και Diospyros celebica (έβενος Macassar), ιθαγενές της Ινδονησίας.

Χρήσεις

Το αντικείμενο που είναι κατασκευασμένο από έβενο αποκαλείται «εβένινο». Η ιστορία της χρήσεως του εβένου είναι μακρά: χαραγμένα κομμάτια έχουν ανακαλυφθεί σε αρχαίους αιγυπτιακούς τάφους.
Οι σύγχρονες χρήσεις του εβένου περιορίζονται κυρίως σε μικρά αντικείμενα, ιδίως μέρη μουσικών οργάνων, όπως τα μαύρα πλήκτρα του πιάνου, τμήματα του βιολιού, της βιόλας, της κιθάρας κλπ.. Παραδοσιακά, τα μαύρα κομμάτια στο σκάκι κατασκευάζονταν από έβενο, ενώ τα λευκά από π.χ. ελεφαντόδοντο.
Ουδέτερο στοιχείο

Στα μαθηματικά, ουδέτερο ή ταυτοτικό στοιχείο μιας δυαδικής πράξης σε μια ομάδα καλείται το στοιχείο το οποίο στη συγκεκριμένη πράξη δεν μεταβάλλει το άλλο όρισμα ή τελεστέο.
Ουμιουγκιουλσούμ Σουλτάν

Βιογραφία

Η Ουμιουγκιουλσούμ Σουλτάνα γεννήθηκε στις 7 Φεβρουαρίου 1708 και ήταν κόρη του σουλτάνου Αχμέτ Γ΄ και της Εμινέ Μιχρισάχ Σουλτάνας. Από την πλευρά της μητέρας της είχε έναν αδελφό, τον σουλτάνο Μουσταφά Γ΄. Ήταν μία από τα πενήντα δύο παιδιά και τις τριάντα κόρες του πατέρα της. Το 1709 σε ηλικία περίπου δύο ετών, αρραβωνιάστηκε με τον ηλικιωμένο Αμπντουραχμάν Πασά, ένα βεζίρη. Ήταν μια δαπανηρή υπόθεση για τον Πασά.
Έστειλε στο Τοπ Καπί έναν μεγάλο αριθμό πολύτιμων δώρων αρραβώνων: στην αρραβωνιαστικιά του ένα δαχτυλίδι, μία πένα, έξι Μπόχτσας υφάσματος, καθώς και λουλούδια και φρούτα σε δίσκους. Στον σουλτάνο ένα όμορφο άλογο, μια ζώνη με πετράδια, και πέντε Μπόχτσας υφάσματος. Στην Εμινέ Μιχρισάχ έστειλε ένα διαμαντένιο βραχιόλι και πέντε Μπόχτσας υφάσματος. Δώρα δόθηκαν επίσης στις άλλες συζύγους του σουλτάνου, στις οθωμανές πριγκίπισσες, στους ηγεμόνες και σε εκείνους που οργάνωσαν την τελετή. Ο Τσαγατάι Ουλουτσάι εκτιμά ότι ο αρραβώνας κόστισε στον Αμπντουραχμάν Πασά περισσότερες από 10.000 λίρες. Αλλά ο πασάς πέθανε πριν ο γάμος πραγματοποιηθεί.
Η Ουμιουγκιουλσούμ όταν ήταν δεκαέξι, παντρεύτηκε με τον Νταμάτ Αλή Πασά στις 6 Ιανουαρίου 1724 με μία γαμήλια γιορτή που συναγωνίστηκε αυτήν της αδελφής της, Φατμά Σουλτάνας. Ωστόσο, η ζωή της ήταν ένα πρόβλημα. Αυτή και ο σύζυγος της που βρέθηκαν σύντομα σε κακή οικονομική κατάσταση, και άσκησε έφεση στον πατέρα της για βοήθεια. Υπάρχει μια επιστολή από αυτήν για τον "Υπέρτατο Σουλτάνο" στην οποία επισημαίνει την θλιβερή οικονομική κατάσταση του δούλου του, του συζύγου της. Δυστυχώς η αντίδραση του Αχμέτ Γ΄ στην επιστολή αυτή δεν ήταν δυνατό να βρεθεί, αλλά αναμφίβολα της έδωσε κάποια βοήθεια, αν και η κατάσταση του Δημοσίου ήταν τόσο σοβαρή αυτή τη περίοδο που το ποσό που πρόσφερε ενδέχεται να ήταν περιορισμένο.
Η εξέγερση του Πατρώνα Χαλίλ εναντίον του πατέρα της, τελείωσε ότι καλές ημέρες μπορούσε να είχε η Ουμιουγκιουλσούμ Σουλτάν, και το Νοέμβριο του 1732, σε ηλικία 24 ετών πέθανε.
Εκλογική περιφέρεια Αρκαδίας

Η εκλογική περιφέρεια Αρκαδίας είναι εκλογική περιφέρεια της Ελλάδας, η οποία περιλαμβάνει το νομό Αρκαδίας. Στην εκλογική περιφέρεια αντιστοιχούν σήμερα 3 έδρες. Σήμερα, οι εγγεγραμμένοι ψηφοφόροι στην εκλογική περιφέρεια ανέρχονται σε περίπου 131.000.
Κυνουρία

Η Κυνουρία είναι ιστορική περιοχή και επαρχία του νομού Αρκαδίας. Περιλαμβάνει το παραθαλάσσιο τμήμα του νομού και τις βόρειες πλαγιές του Πάρνωνα. Διοικητικά η Κυνουρία χωρίζεται σήμερα σε δύο δήμους, τους δήμους Βόρειας Κυνουρίας και Νότιας Κυνουρίας. Με την προηγούμενη διοικητική διαίρεση που είχε προκύψει με το πρόγραμμα Καποδίστριας χωριζόταν σε τρεις δήμους και μία κοινότητα, τους δήμους Βόρειας Κυνουρίας, Λεωνιδίου, Τυρού και την κοινότητα Κοσμά. Οι σημαντικότεροι οικισμοί της Κυνουρίας είναι το Λεωνίδιο, το Άστρος και ο Τυρός. 
Παλαιότερες έδρες της επαρχίας υπήρξαν εκτός από το Άστρος και το Λεωνίδιο οι ορεινοί οικισμοί Άγιος Πέτρος και Πραστός. Ένα τμήμα της Κυνουρίας περιλαμβάνει τα χωριά των Τσακώνων, πληθυσμιακής ομάδας που είναι ομιλητές της Τσακώνικης διαλέκτου. Η περιοχή τους καταλαμβάνει μέρος του νότιου κυρίως τμήματος της επαρχίας.

Η αρχαία Κυνουρία

Στην αρχαιότητα η Κυνουρία ήταν η χώρα των Κυνουρέων, λαός πιθανόν Ιωνικής καταγωγής. Μετά την κάθοδο των Δωριέων στην Κυνουρία εγκαταστάθηκαν Δωριείς. Το κράτος της Κυνουρίας έγινε σύντομα στόχος των ισχυρών γειτόνων του, των Σπαρτιατών των Αργείων και των Αρκάδων Τεγεατών. Αποτέλεσε κυρίως μήλον της έριδος μεταξύ των Σπαρτιατών και των Αργείων, καθώς βρισκόταν ανάμεσα στα δύο κράτη. Παρά την έντονη πίεση των γειτόνων της η Κυνουρία πρέπει να παρέμενε ανεξάρτητη μέχρι την εποχή του Αργείου Τυράννου Φείδωνα οπότε και πέρασε στην κυριαρχία του Άργους. Το Άργος τότε βρισκόταν στην μέγιστη ακμή του. Μετά τη Φείδωνα όμως το Άργος άρχισε σταδιακά να παρακμάζει ενώ η Σπάρτη ισχυροποιούταν. Η τύχη της Κυνουρίας φαίνεται να κρίθηκε οριστικά ο 546 π.Χ., στη μάχη της Θυρέας ή μάχη των εξακοσίων επιλέκτων, οπότε η Σπάρτη επικράτησε του Άργους και απέκτησε τον έλεγχο της Κυνουρίας. Η Κυνουρία παρέμεινε Σπαρτιατική μέχρι το 338 π.Χ.. Την χρονιά αυτή ο Φίλιππος Β΄ απέδωσε την βόρεια Κυνουρία στους Αργείους ενώ η νότια περιόχη των Πρασιών και του Τυρού η οποία ήταν το φυσικό σύνορο της αρχαίας Σπάρτης παρέμεινε στη Σπάρτη. Οι σημαντικότερες πόλεις της αρχαίας Κυνουρίας ήταν στη βόρεια Κυνουρία η Θυρέα και η Ανθήνη και στη νότια Κυνουρία οι Πρασιές, ο Τυρός, η Πολίχνη, η Γλυπία και το Μάριο.
2579 Σπάρτακος

Φυσικά χαρακτηριστικά

Ο φασματικός τύπος του Σπάρτακου είναι V. Ο Σπάρτακος περιστρέφεται γύρω από τον εαυτό του μία φορά κάθε 3 ώρες 38 λεπτά και 9,6 δευτερόλεπτα (Warner 2012).
Αλλυλοβενζόλιο

Μεθοδος Fittιng

Από φαινυλαλογονίδιο και 3-αλοπροπένιο - Μεθοδος Fittιng:

Μέθοδος Grignard

Από φαινυλαλογονίδιο και 3-αλοπροπένιο – Μέθοδος Grignard:

Μέθοδος Friedel-Crafts

Με αλλυλίωση κατά Friedel-Crafts::

Με αφυδάτωση αλκοόλης

Με ενδομοριακή αφυδάτωση 3-φαινυλο-1-προπανόλης παράγεται αλλυλοβενζόλιο. Η αντίδραση ευνοείται σε σχετικά υψηλές θερμοκρασίες, >150 °C.:
Αεροσκάφος σταθερών πτερύγων

Αεροσκάφος σταθερών πτερύγων ονομάζεται το αεροσκάφος που βασίζεται στην προς τα εμπρός κίνηση για την παραγωγή ώθησης. Αυτού του είδους τα αεροσκάφη διαχωρίζονται από εκείνα που χρησιμοποιούν ένα περιστρεφόμενο ρότορα με φτερά για την παραγωγή ώθησης (ελικόπτερα). Τα αεροσκάφη σταθερών πτερύγων απαιτούν μια λωρίδα γης για προσγείωση, σε αντίθεση με τα ελικόπτερα τα οποία προσγειώνονται σε σταθερό σημείο. Τα φτερά τους είναι προσκολλημένα με την άτρακτο τους αεροσκάφους. Τα μεγέθη τους ποικίλουν, όμως κοινό χαρακτηριστικό έχουν την ξεχωριστή μονάδα παραγωγής ενέργειας (μηχανή ή προπέλα).
Σάμιουελ Μορς

Βιογραφία

Γεννήθηκε στις 27 Απριλίου του 1791 στο Τσαρλτόουν της Μασαχουσέτης. Ήταν βορειοαμερικανικής καταγωγής. Σπούδασε ζωγραφική και γνώρισε αρκετή επιτυχία ως ζωγράφος ήταν μάλιστα και ένας από τους ιδρυτές της Εθνικής Ακαδημίας Ιχνογραφίας των ΗΠΑ. Εκτός από τη ζωγραφική, πολύ σοβαρά ασχολήθηκε ο Μορς με τη φυσική, όπου αφιέρωνε όλες τις ελεύθερες ώρες του.
Για πολύ διάστημα βασάνιζε το μυαλό του η σκέψη της δημιουργίας ενός μηχανήματος, που θα βοηθούσε στη μετάδοση διάφορων μηνυμάτων σε μεγάλη απόσταση. Τέλος κατάφερε με μεγάλη δυσκολία να κατασκευάσει την πρώτη τηλεγραφική συσκευή, την παρουσίαση της οποίας έκανε το πανεπιστήμιο της Νέας Υόρκης το 1837. Τα αποτελέσματα από τη λειτουργία του πρώτου τηλέγραφου ήταν αρκετά ικανοποιητικά και αυτό ώθησε το αμερικανικό κογκρέσο να χρηματοδοτήσει τις παραπέρα έρευνες του Μορς για την τελειοποίηση της συσκευής.
Η πρώτη τηλεγραφική γραμμή ήταν ανάμεσα στην Ουάσιγκτον και τη Βαλτιμόρη. Γρήγορα διαδόθηκε το σύστημα αυτό σε όλα τα κράτη. Στην Ελλάδα ο πρώτος τηλέγραφος λειτούργησε στα 1859. Η λειτουργία του τηλέγραφου στηρίζεται πάνω στα ηλεκτρομαγνητικά κύματα.
Για την ευκολότερη χρήση του τηλέγραφου σε διεθνή κλίμακα, ο Μορς εφηύρε και ειδικό αλφάβητο, το αλφάβητο Μορς, γνωστό και ως Κώδικας Μορς. Το αλφάβητο αυτό δεν έχει γράμματα αλλά τελείες και παύλες που συνδυαζόμενα αντιστοιχούν στα γράμματα του αλφαβήτου και στους αριθμούς 0-9. Και οι στιγμές (τελείες) και οι άλλες γραμμές (παύλες) αντιστοιχούν σε ηλεκτρικά κύματα. Η διάρκεια της στιγμής λαμβάνεται ως μονάδα. Χρονικά, η στιγμή (τελεία) αντιστοιχεί στο 1/6 του δευτερολέπτου. Η γραμμή έχει διάρκεια τρεις φορές μεγαλύτερη (δηλαδή μισό δευτερόλεπτο). Η απόσταση μεταξύ των λέξεων είναι ίση με επτά στιγμές. Η απόσταση μεταξύ των γραμμάτων είναι ίση με τρεις στιγμές, η απόσταση μεταξύ των ίδιων γραμμάτων είναι ίση με μια στιγμή. Με τον οπτικό τηλέγραφο μπορούμε να δούμε το σήματα Μορς, που μεταδίδονται με οπτικά μέσα.
Ο Μορς απεβίωσε στις 2 Απριλίου του 1872.
Σημαία της Σαξονίας

Η σημαία του κρατιδίου της Σαξονίας καθιερώθηκε με τη σημερινή της μορφή το 1991. Η αστική σημαία (σημαία των πολιτών) αποτελείται από δύο ζώνες, η επάνω χρώματος λευκού και η κάτω πράσινου. Τα χρώματα αυτά χρησιμοποιήθηκαν για πρώτη φορά το 1815.  Οι διαστάσεις της είναι 3:5. 
Η κρατική σημαία, που είναι και η επίσημη, καθώς χρησιμοποιείται από την κυβέρνηση, έχει επιπρόσθετα στο κέντρο το έμβλημα του κρατιδίου.
Σήμερα χρησιμοποιούνται και κάθετες σημαίες, σε διαστάσεις 5:3. Οι κάτοικοι της Κάτω Σαξονίας που ζουν σε τμήμα του κρατιδίου που ανήκε στην Κάτω Σιλεσία χρησιμοποιούν την λευκή-κίτρινη σημαία σε διαστάσεις 3:5.
Το χρονικό μιας Κυριακής

Διακρίσεις

Επίσημη συμμετοχή στο Φεστιβάλ Κινηματογράφου Θεσσαλονίκης 1975.
Στέλιος Κοιλιάρης

Πολιτική διαδρομή

Στις 28 Φεβρουαρίου 1993 διορίστηκε Υπουργός Εμπορίου και Βιομηχανίας στην Κυβέρνηση Γλαύκου Κληρίδη 1993. Το 1994, κατά τη διάρκεια της θητείας του, το υπουργείο μετονομάστηκε σε Υπουργείο Εμπορίου, Βιομηχανίας και Τουρισμού και ο Στέλιος Κοιλιάρης ανέλαβε Υπουργός Εμπορίου, Βιομηχανίας και Τουρισμού.
Κονσεπσιόν δε Λα Βέγα

Γεωγραφία

Ο δήμος της Λα Βέγα συνορεύει στα βόρεια με τις επαρχίες Εσπαϊγιάτ και Ερμάνας Μιραμπάλ, στα ανατολικά την επαρχία Ντουάρτε και το δήμο Χίμα Αμπάχο της Λα Βέγα, στα νότια με το Μονσενιόρ Νουέλ και στα δυτικά με τ6ν δήμο Χαραμπακόα του Σαντιάγο.
Ο ποταμός Καμού, που είναι παραπόταμος του ποταμού Γιούνα, πηγάζει στα βόρεια της πόλης.

Τοποθεσία

Η Λα Βέγα θεωρείται "η καρδιά της Δομινικανής Δημοκρατίας" λόγω της γεωγραφικής της θέσης. Βρίσκεται κεντρικά της χώρας και βορειο-κεντρικά της επαρχίας Λα Βέγα.

Δημογραφία

Το κονσεπσιόν δε λα Βέγα, την τελευταία απογραφή, είχε 220.279 κατοίκους, από τους οποίους οι 98.386 ήταν αστικός πληθυσμός (οι κάτοικοι που ζουν στις πόλεις) και 121.893 αγροτικός πληθυσμός (οι κάτοικοι που ζουν στις συνοικίες). Από άποψη πληθυσμού το Κονσεπσιόν είναι η τρίτη μεγαλύτερη πόλη της Δομινικανής Δημοκρατίας.

Συνοικίες

Ο δήμος διαιρείται σε 2 συνοικίες (ισπανιά: municipal): Ελ Ραντσίτο και Ρίο Βέρδε Αρρίμπα.

Ονομασία

Το  Λα Βέγα σημαίνει Η Πεδιάδα. Το 1494 ο Χριστόφορος Κολόμβος έχτισε μία οχύρωση κοντά στην σημερινή Λα Βέγα Βιέχα (La Vega Vieja, "Η Παλιά Πεδιάδα"). Την οχύρωση αυτή ο Κολόμβος την ονόμασε Κονσεπσιόν.

Ιστορία

Το 1494 ο Χριστόφορος Κολόμβος έχτισε μία οχύρωση κοντά στην σημερινή Λα Βέγα Βιέχα (La Vega Vieja, "Η Παλιά Πεδιάδα). Την οχύρωση αυτή ο Κολόμβος την ονόμασε Κονσεπσιόν. 
Μια μικρή πόλη αναπτύχθηκε γύρω από αυτό το οχυρό, γνωστή ως Κονσεπσιόν δε λα Βέγα, γιατί βρισκόταν στα δυτικά όρια με την κύρια πεδιάδα της Ισπανιόλα, την πεδιάδα του Σιμπάο ή την "Βασιλίκή Πεδιάδα".

Καταστροφή

Η πόλη καταστράφηκε από έναν δυνατό σεισμό το Δεκέμβριο του 1562 και ξαναχτίστηκε αρκετά χιλιόμετρα νοτιότερα από την παλιά στη νότια πλευρά του ποταμού Γιούνα, όπου και βρίσκεται τώρα.

Οικονομία

Οι τοπικές βιομηχανίες βασίζονται την παραγωγή καφέ, κακάο, καπνό και ρύζι. Στην Λα Βέγα υπάρχουν επίσης πολλές αγελάδες. Υπάρχει μάλιστα ένα πολύ μικρό, αλλά διάσημο ζυθοποιείο, το Σερβεσερία Βεγάνα ή Μάλτα Ίντια γνωστό για τις μπύρες του που λέγονται Κισκέγια και Σομπεράνα.

Εκπαίδευση

Τα κυριότερα πανεπιστήμια της Λα Βέγα είναι το Ουνιβερσάδ Νασιονάλ Πέδρο Ενρίκες Ουρένια (Universidad Nacional Pedro Henríquez Ureña, Εθνιό Πανεπιστήμιο Πέδρο Ενρίκες Ουρένια) και το Ουνιβερσάδ Κατόλικα Τεκνολόγκικα δελ Σιμπάο (Universidad Católica Tecnológica del Cibao, Καθολικό Τεχνολογικό Πανεπιστήμιο του Σιμπάο). Από το 2005 η τοπική και η εθνική κυβέρνηση σχεδιάζουν να χτίσουν μια παράταση του Ουνιβερσάδ Αουτόνομα δε Σάντο Ντομίνγκο. Η πόλη του Κονσεπσιόν δε λα Βέγα έχει από τα πιο ακριβά σχολεία της Δομινικανής Δημοκρατίας. Το σημαντικότερο κολλέγιο είναι το Κολέχιο Κονσεπσιόν δε λα Βέγα (Colegio Immaculada Concepción de La Vega), που φιλοξενεί παραπάνω από 3.000 μαθητές από όλη τη Δομινικανή Δημοκρατία.